### Beslutning

Sagens behandling blev udsat  i byrådets møde den 11. marts 2020.

**Beslutningsforslag fra KF**

Forslag til byrådsbeslutning fra Det Konservative Folkepartis byrådsgruppe:

* Støtte til internationale familier inden for dagtilbud og ordblindeundervisning.
* Mulighed for samme informationsniveau i forhold til børn med særlige behov.

Sagsfremstilling:

I den netop vedtagne Erhvervsplan "Partnerskab for bæredygtig vækst" er et af fokusområderne tiltrækning og fastholdelse af international arbejdskraft, internationale specialister, der er med til at sikre undervisning af høj kvalitet på uddannelsesinstitutioner og special kompetencer i virksomhederne, så regionens virksomheder kan konkurrere på den globale scene.

Rammerne for et godt familieliv er et væsentligt parameter ved tiltrækningen af specialisterne. En god by med tryghed, kultur, natur, pasning af børn der matcher forventningerne til en international familie, tilbud om hjælp til børn med særlige behov og hjælp til ægtefællen kan få et job, er altafgørende. Kort sagt alt det som en ganske almindelig familie i [adresse] ønsker, blot med et internationalt perspektiv.

I Det Konservative Folkeparti har vi fokus på internationale familiers trivsel i [adresse]. Derfor ønsker vi at styrke den internationale indsats.

Der findes allerede flere pasningstilbud til internationale børn. Der er på nuværende tidspunkt et tilbud i en privat børnehave, der en del af Aarhus International School, som er en del af [adresse]. Programmet starter ved 3-årsalderen. Der findes ikke et engelsksproget tilbud før børnehavealderen, hverken privat eller offentlig. Manglende pasning til internationale familier betyder at begge forældre ikke har mulighed for at komme på arbejdsmarkedet.

Børn med behov for en særlig indsats findes også blandt de internationale familier. Det er en udfordring for forældre, da de ikke forstår sproget og systemet ved kontakt med fx. PPR. Familierne oplever at der bliver udleveret materiale på dansk, at der ikke er afsat ekstra tid til vigtige samtaler hvor der er tolk på og at diagnoser ikke bliver anerkendt ved ankomsten til [adresse], så der går lang tid inden barnet får den rette hjælp. Referater fra møder er på dansk, så de kan ikke forstå hvad der står og har svært at være forberedt til fremtidige møder. Derfor ønsker vi fokus på hvordan vi kan støtte både personalet i daginstitutioner og skoler, og hjælpe familierne med at forstå processen og blive en værdi i forløbet. Lad os udnytte, at dette er ressourcestærke forældre, som ønsker at sætte sig ind i systemet før mødet med kommunen.

Med dette for øje vil vi have alle informationer oversat til engelsk, både på internettet og fysisk form, samt en undersøgelse af efterspørgslen på informationer om internationale børn med særlige behov. [adresse] hjemmeside er på engelsk, men der hvor familierne bliver sårbar og skal have en særlig hjælp, er den ikke på engelsk.

Med udgangspunkt i ovenstående foreslår Det Konservative Folkeparti følgende:

* Der etableres et tilbud om engelsksproget dagtilbud til børn i alderen 0-36 måneder.
* Materiale der anvendes til internationale forædre udleveres påengelsk.
* Oversætelse af [adresse] hjemmeside omkring ·Bøn med sælige behov·, såforældre kan læse om proces og muligheder hvis de har børn med særlige behov.
* Skolerne skal tilbyde understøttelse og IT-rygsæk til engelsksprogede ordblinde, på samme vilkår som de danske børn.
* Beslutninger og aftaler lavet omkring samarbejdet mellem forældre og institutionen skal oversættes, så de er forståelige for alle parter.

Det Konservative Folkeparti

Inger Kjær / Johnny Mathiasen

### Sagens forløb

11-03-2020 Aarhus Byråd
Sagens behandling blev udsat  i byrådets møde den 11. marts 2020.
 25-03-2020 Aarhus Byråd
Fremsendes til Magistratsafdelingen for Børn og Unge med henblik på udarbejdelse af en indstilling, jf. byrådets vedtagelse i mødet den 25. marts 2020 om magistratsbehandling af forslaget.

 Sagen bedes tilbagesendt byrådet via Magistraten.
 03-06-2020 Børn og Unge
Beslutningsforslag besvaret med indstilling fra Magistratsafdelingen for Børn og Unge.
 10-06-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 15-06-2020 Magistraten

Fremsendes til [adresse] med bemærkning, at Magistraten i mødet den 15. juni 2020 anbefaler, at byrådet tiltræder Magistratsafdelingen for Børn og Unges indstilling af 3. juni 2020.

Indsatser i forhold til ordblindhed for engelsksprogede belyses ved notat til byrådsbehandlingen.

 24-06-2020 [adresse]
Fremsendes til Børn og Unge-udvalget til behandling i henhold til beslutning i byrådets møde den 24. juni 2020.
 19-08-2020 Børn og Unge-udvalget
Beslutning ikke frigivet